
REFERAT DE APROBARE a
Proiectului de hotărâre privind prelungirea prin act adițional, pe o perioadă de 3 ani a contractului de închiriere nr.1595/28.07.2016, încheiat cu SOCIETATEA TIMIŞOARA


Primăria Municipiului Timișoara are încheiat cu Societatea Timișoara contractul de închiriere nr.1595/28.07.2016,cu termen de valabilitate 27.07.2022 .
 Prin cererea înregistrată cu nr. CT2022-000782/08.02.2022, Societatea Timişoara, prin preşedintele acesteia Dl. Răzvan–Mihalcea Florian, solicită prelungirea contractului de închiriere nr.1595/28.07.2016, având ca obiect spaţiul cu altă destinaţie decât aceea de locuinţă din Timişoara, str.Gothe, nr.2, SAD 1, compus din 3 încăperi şi depozit la mezanin, în suprafaţă de 67 mp.
Spațiul situat în Timişoara, str.Gothe nr.2, identificat ca SAD 1 este  înscris în CF nr. 401120-C1-U24 Timişoara (Nr.top 1184), în proprietatea Statului Român, în administrarea Consiliului Local al Municipiului Timişoara.  
Cererea de prelungire a contractului de închiriere nr.1595/2016 a fost analizată în ședința  din data de 10.05.2022 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr.49/22.02.2022, iar comisia a  hotărât  prelungirea contractului de închiriere nr.1595/2016, pe o perioada de 3 ani  începând cu data de 28.07.2022  până la data de 28.07.2025.
Apreciem faptul că,  proiectul  de hotărâre privind prelungirea contractului de închiriere nr. 1595/28.07.2016 încheiat cu SOCIETATEA TIMIŞOARA, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara. 

